Document ID: 32006R1996

KOMISSION ASETUS (EY) N:o 1996/2006,
annettu 22 päivänä joulukuuta 2006,
useiden vilja- ja riisimarkkinoita koskevien asetusten mukauttamisesta Bulgarian ja Romanian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
sekä katsoo seuraavaa:
(1)
Useisiin viljamarkkinoita koskeviin komission asetuksiin olisi tehtävä tiettyjä teknisiä mukautuksia Bulgarian ja Romanian Euroopan unioniin liittymisen vuoksi.
(2)
Kyseisiin mainintoihin olisi lisättävä maininnat bulgariaksi ja romaniaksi ja muutettava sen vuoksi komission asetuksia (ETY) N:o 2622/71 (1), (EY) N:o 1722/93 (2), (ETY) N:o 2131/93 (3) (EY) N:o 1501/95 (4), (EY) N:o 1839/95 (5), (EY) N:o 2058/96 (6), (EY) N:o 196/97 (7), (EY) N:o 327/98 (8), (EY) 1342/2003 (9), EY) N:o 2236/2003 (10), (EY) N:o 955/2005 (11), (EY) N:o 972/2006 (12) ja (EY) 1482/2006 (13).
(3)
Liittymisen vuoksi olisi poistettava määrävyöhykkeiden uudelleen asettamisesta vilja- ja riisialan vientitukia, vientimaksuja ja tiettyjä vientitodistuksia varten 29 päivänä heinäkuuta 1992 annetussa asetuksessa (ETY) N:o 2145/92 (14) olevat viittaukset Bulgariaan ja Romaniaan vientitukien ja vientimaksujen määrämaina.
(4)
Constantasta tulee Romanian liittymisen vuoksi yhteisön satama. Sen vuoksi asetuksen (ETY) N:o 2131/93 7 artiklan 2 a kohdan toisessa luetelmakohdassa säädetyllä poikkeuksella ei ole enää merkitystä, ja sen vuoksi sitä olisi mukautettava.
(5)
Komission asetuksilla (EY) N:o 2133/2001 (15) ja (EY) N:o 958/2003 (16) avatuista Bulgariaa koskevista yhteisön tariffikiintiöistä tulee Bulgarian liittymisen vuoksi pätemättömiä. Sen vuoksi kyseiset kiintiöt olisi poistettava.
(6)
Komission asetuksessa (EY) N:o 573/2003 (17) säädetystä Romaniaa koskevasta yhteisön tariffikiintiöstä tulee liittymisen vuoksi pätemätön. Sen vuoksi kyseinen kiintiö olisi poistettava.
(7)
Asetuksessa (EY) N:o 1342/2003 vahvistetaan yhteisön sekä Bulgarian ja Romanian välillä tehtyjen kauppasopimusten vuoksi viljatuotteiden vientiä kyseisiin maihin koskeva erityismenettely. Kyseisiä säännöksiä olisi mukautettava kyseisten kahden maan Euroopan unioniin liittymisen huomioon ottamiseksi.
(8)
Bulgarian ja Romanian liittymisen vuoksi komission asetuksen (EY) N:o 936/2006 (18) 1 artiklan 2 kohdan säännökset tulevat pätemättömäksi siltä osin kuin Bulgaria ja Romania suljetaan yhteisöstä peräisin olevan tavallisen vehnän kolmansiin maihin vientiä koskevan tarjouskilpailun ulkopuolelle, ja sen vuoksi ne olisi poistettava.
(9)
Bulgarian ja Romanian liittymisen vuoksi asetuksen (EY) N:o 1278/2006 (19) 1 artiklan 1 kohdan ja 2 artiklan 2 kohdan säännökset tulevat pätemättömiksi siltä osin kuin ne koskevat Bulgarian ja Romanian sulkemista niiden kolmansien maiden luettelon ulkopuolelle, joihin viedään kauraa Suomesta ja Ruotsista, ja sen vuoksi ne olisi poistettava,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2622/71 seuraavasti:
1)
Korvataan 1 artikla seuraavasti:
”1 artikla
”Todiste siitä, että asetuksen (ETY) N:o 1234/71 2 ja 3 artiklassa tarkoitettu viennistä perittävä erityinen maksu on suoritettu, on toimitettava tuojajäsenvaltion toimivaltaiselle viranomaiselle esittämällä tavaratodistus A. TR.1. Tällöin toimivaltaisen viranomaisen on lisättävä osastoon ”Huomautuksia” jokin tämän asetuksen liitteessä olevista maininnoista.
2)
Lisätään tämän asetuksen liite I liitteeksi.
2 artikla
Poistetaan asetuksen (ETY) N:o 2145/92 liitteestä ilmaisut ”Bulgaria” ja ”Romania”.
3 artikla
Korvataan asetuksen (ETY) N:o 1722/93 liite IV tämän asetuksen liitteellä II.
4 artikla
Muutetaan asetus (ETY) N:o 2131/93 seuraavasti:
1)
Korvataan 7 artiklan 2 a kohdan toinen alakohta seuraavasti:
”Tämän kohdan soveltamiseksi Rijekan ja Splitin satamat Kroatiassa voidaan katsoa lähtöpaikoiksi.”
2)
Korvataan 17 a artiklan toinen alakohta seuraavasti:
”Tämä selvitys toimitetaan lisäämällä jokin liitteessä olevista maininnoista, toimivaltaisen viranomaisen varmentamana, asetuksen (EY) N:o 800/1999 8 artiklassa tarkoitettuun tarkastuskappaleeseen, hallinnolliseen yhtenäisasiakirjaan tai kansalliseen asiakirjaan, jolla todistetaan tavaran lähteminen yhteisön tullialueelta.”
3)
Lisätään tämän asetuksen liite III liitteeksi.
5 artikla
Muutetaan asetus (EY) N:o 1501/95 seuraavasti:
1)
Korvataan 13 artiklan toinen kohta seuraavasti:
”Tämä selvitys toimitetaan lisäämällä jokin liitteessä III olevista maininnoista, toimivaltaisen viranomaisen varmentamana, asetuksen (EY) N:o 800/1999 8 artiklassa tarkoitettuun tarkastuskappaleeseen, hallinnolliseen yhtenäisasiakirjaan tai kansalliseen asiakirjaan, jolla todistetaan tavaran lähteminen yhteisön tullialueelta.”
2)
Lisätään tämän asetuksen liite IV liitteeksi III.
6 artikla
Muutetaan asetus (EY) N:o 1839/95 seuraavasti:
1)
Korvataan 8 artiklan 2 kohta seuraavasti:
”2. Todistushakemuksen ja todistuksen 24 kohdassa on oltava jokin tämän asetuksen liitteessä I a olevista maininnoista.”
2)
Lisätään tämän asetuksen liite V liitteeksi I a.
7 artikla
Korvataan asetuksen (EY) N:o 2058/96 liitteet I, II, III ja IV tämän asetuksen liitteellä VI.
8 artikla
Korvataan asetuksen (EY) N:o 196/97 liite tämän asetuksen liitteellä VII.
9 artikla
Muutetaan asetus (EY) N:o 327/98 seuraavasti:
1)
Korvataan liitteet V, VI, VII ja VIII tämän asetuksen liitteessä VIII olevalla A osalla.
2)
Korvataan liite XI tämän asetuksen liitteessä VIII olevalla B osalla.
10 artikla
Muutetaan asetus (EY) N:o 2133/2001 seuraavasti:
1)
Poistetaan 2 artiklan 1 kohta.
2)
Poistetaan liitteessä I olevat viittaukset kiintiöön, jonka järjestysnumero on 09.5732.
11 artikla
Kumotaan asetus (EY) N:o 573/2003.
12 artikla
Kumotaan asetus (EY) N:o 958/2003.
13 artikla
Muutetaan asetus (EY) N:o 1342/2003 seuraavasti:
1)
Korvataan 3 artikla seuraavasti:
”3 artikla
1. Jos vientituki vahvistetaan tarjouskilpailulla, todistuksen 22 kohdassa on kirjaimin ja numeroin ilmaistuna maininta vientituen määrästä, joka on merkitty tarjouskilpailun ratkaisuilmoitukseen. Tämä määrä ilmaistaan euroina ja sitä edeltää yksi liitteessä VII olevista maininnoista.
2. Jos viennistä kannettava maksu vahvistetaan tarjouskilpailulla, todistuksen 22 kohdassa on kirjaimin ja numeroin ilmaistuna maininta viennistä kannettavan maksun määrästä, joka on merkitty tarjouskilpailun ratkaisuilmoitukseen. Tämä määrä ilmaistaan euroina ja sitä edeltää yksi liitteessä VIII olevista maininnoista.”
2)
Korvataan 5 artikla seuraavasti:
”5 artikla
Komission asetuksen (EY) N:o 1501/95 (20) 15 artiklan toisen alakohdan ja asetuksen (EY) N:o 3072/95 16 artiklan 10 kohdan soveltamiseksi vientitodistuksen 22 kohdassa on oltava yksi tämän asetuksen liitteessä IX olevista maininnoista.
(20) EYVL L 147, 30.6.1995, s. 7.”" 						
3)
Korvataan 7 artiklan 2 kohdan neljäs alakohta seuraavasti:
”Todistusten 22 kohdassa on oltava jokin liitteessä X olevista maininnoista.”
4)
Korvataan 8 artiklan 2 kohdan neljäs alakohta seuraavasti:
”Todistusten 22 kohdassa on oltava jokin liitteessä XI olevista maininnoista.”
5)
Korvataan 9 artiklan 3 kohdan ensimmäisen alakohdan e ja f alakohta seuraavasti:
”e)
20 kohdassa jokin liitteessä XII olevista maininnoista.
f)
22 kohdassa 8 artiklan 2 kohdassa ja tapauksen mukaan 7 artiklan 2 kohdassa säädetyn merkinnän lisäksi jokin liitteessä XIII olevista maininnoista.”
6)
Poistetaan liite IV.
7)
Lisätään tämän asetuksen liite IX liitteiksi VII, VIII, IX, X, XI, XII ja XIII.
14 artikla
Korvataan asetuksen (EY) N:o 2236/2003 liite tämän asetuksen liitteellä X.
15 artikla
Korvataan asetuksen (EY) N:o 955/2005 liite tämän asetuksen liitteellä XI.
16 artikla
Korvataan asetuksen (EY) N:o 936/2006 1 artiklan 2 kohta seuraavasti:
”2. Tarjouskilpailu koskee tavallisen vehnän vientiä kolmansiin maihin lukuun ottamatta Albaniaa, Bosnia ja Hertsegovinaa, entistä Jugoslavian tasavaltaa Makedoniaa, Kroatiaa, Liechtensteinia, Serbia ja Montenegroa (21) ja Sveitsiä.
17 artikla
Muutetaan asetus (EY) N:o 972/2006 seuraavasti:
1)
Korvataan liite I tämän asetuksen liitteessä XII olevalla A osalla.
2)
Korvataan liite IV tämän asetuksen liitteessä XII olevalla B osalla.
18 artikla
Muutetaan asetus (EY) N:o 1278/2006 seuraavasti:
1)
Korvataan 1 artiklan 1 kohdan ensimmäinen alakohta seuraavasti:
”Vientitukena toteutettavaa erityistä interventiotoimenpidettä sovelletaan 100 000 tonniin Suomessa ja Ruotsissa tuotettua kauraa, jota on tarkoitus viedä Suomesta ja Ruotsista kaikkiin kolmansiin maihin Norjaa ja Sveitsiä lukuun ottamatta.”
2)
Korvataan 2 artiklan 2 kohta seuraavasti:
”2. Tarjouskilpailu koskee 1 artiklan 1 kohdassa tarkoitetun kauramäärän vientiä kolmansiin maihin Norjaa ja Sveitsiä lukuun ottamatta.”
3)
Korvataan liitteen otsikko seuraavasti:
”Tarjouskilpailu Suomesta ja Ruotsista kolmansiin maihin vietävän kauran vientituesta Norjaa ja Sveitsiä lukuun ottamatta”
19 artikla
Korvataan asetuksen (EY) N:o 1482/2006 liite III tämän asetuksen liitteellä XIII.
20 artikla
Tämä asetus tulee voimaan Bulgarian ja Romanian liittymissopimuksen voimaantulopäivänä ja edellyttäen, että liittymissopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 2006.

Labels: 18
15
17
6